T20 World Cup ക്വിന്റണ് ഡീ കോക്ക് തിരിച്ചെത്തുമോ? ദക്ഷിണാഫ്രിക്ക ശ്രീലങ്ക പോരിലേക്ക് ഉറ്റുനോക്കി ക്രിക്കറ്റ് ലോകം ടി20 ലോകകപ്പില് T20 World Cup സൂപ്പര് 12 Super 12 പോരാട്ടത്തില് ഇന്ന് ദക്ഷിണാഫ്രിക്കയും ശ്രീലങ്കയും South Africa vs Sri Lanka ഏറ്റുമുട്ടാന് ഒരുങ്ങുമ്ബോള് ഏവരും ഉറ്റുനോക്കുന്നത് ദക്ഷിണാഫ്രിക്കയുടെ വിക്കറ്റ് കീപ്പര് ബാറ്ററായ ക്വിന്റണ് ഡീ കോക്ക് Quinton De Kock മത്സരത്തിന് ഇറങ്ങുമോ എന്നതാണ്. വര്ണ വിവേചനത്തിനെതിരെ Black Lives Matter Campaign മുട്ടുകുത്തി ഐക്യദാര്ഢ്യം പ്രഖ്യാപിക്കാനില്ലെന്ന് പറഞ്ഞതിന്റെ പേരില് വിവാദത്തിലായ ഡീ കോക്ക് ഇന്നത്തെ മത്സരത്തില് ദക്ഷിണാഫ്രിക്കന് ടീമില് തിരിച്ചെത്താനാണ് സാധ്യത. ഡീ കോക്കിന്റെ പിന്മാറ്റം വന് വിവാദമാവുകയും താരത്തിന് നേരെ വലിയ വിമര്ശനങ്ങള് ഉയരുകയും ചെയ്തിരുന്നു. ഇതോടെ തന്റെ തീരുമാനത്തില് ഖേദം പ്രകടിപ്പിച്ച് കൊണ്ട് മാപ്പ് പറഞ്ഞ ഡീ കോക്ക് തുടര്ന്നും രാജ്യത്തിനായി കളിക്കണമെന്ന് പറഞ്ഞിരുന്നു.വെസ്റ്റ് ഇന്ഡീസിനെതിരായ ദക്ഷിണാഫ്രിക്കയുടെ മത്സരത്തില് വളരെ അപ്രതീക്ഷിതമായിരുന്നു ഡീ കോക്കിന്റെ പിന്മാറ്റം. മത്സരത്തിന് മുന്നോടിയായി ദക്ഷിണാഫ്രിക്കന് താരങ്ങള് വര്ണ വിവേചനത്തിനെതിരായ പോരാട്ടത്തിന് ഐക്യദാര്ഢ്യം പ്രഖ്യാപിച്ചുകൊണ്ട് മുട്ടുകുത്തി നിന്ന് പ്രതിഷേധിക്കണമെന്ന് ദക്ഷിണാഫ്രിക്കന് ക്രിക്കറ്റ് ബോര്ഡ് താരങ്ങളോട് ആവശ്യപ്പെട്ടിരുന്നു. എന്നാല്, ദക്ഷിണാഫ്രിക്കന് ക്രിക്കറ്റ് ബോര്ഡിന്റെ തീരുമാനം ഡീ കോക്ക് തള്ളുകയായിരുന്നു. ഇതിന് പിന്നാലെ താരം ടീമില് നിന്നും പിന്മാറ്റം പ്രഖ്യാപിക്കുകയായിരുന്നു.ഇന്ന് ഷാര്ജ ക്രിക്കറ്റ് സ്റ്റേഡിയത്തില് വൈകീട്ട് 3.30 നാണ് ദക്ഷിണാഫ്രിക്ക ശ്രീലങ്ക മത്സരം നടക്കുക. നിലവില് ഗ്രൂപ്പ് ഒന്നില് രണ്ട് മത്സരങ്ങളില് നിന്ന് ഒന്ന് വീതം ജയവും തോല്വിയും നേടി നില്ക്കുന്ന ഇരു ടീമുകള്ക്കും ഇന്നത്തെ മത്സരം നിര്ണായകമാണ്. ടി20 ലോകകപ്പുകളില് മൂന്ന് തവണയാണ് ഇരു ടീമുകളും നേര്ക്കുനേര് വന്നിട്ടുള്ളത്. 2012ലും 2016ലും ദക്ഷിണാഫ്രക്ക ജയിച്ചപ്പോള്, 2014ല് ജയം ശ്രീലങ്കയ്ക്കൊപ്പം ആയിരുന്നു.മത്സരത്തില് നിന്നും പിന്മാറിയ താരത്തിനെതിരെ കടുത്ത വിമര്ശനങ്ങള് ഉയര്ന്നതോടെ തന്റെ വ്യക്തി സ്വാതന്ത്ര്യത്തില് ക്രിക്കറ്റ് ബോര്ഡ് കൈകടത്തിയതിനെ തുടര്ന്നായിരുന്നു താന് ബോര്ഡിന്റെ തീരുമാനം തള്ളിയതെന്ന വിശദീകരണം താരം നല്കിയിരുന്നു. കറുത്ത വര്ഗ്ഗക്കാര് ഉള്പ്പെടുന്ന കുടുംബത്തില് തന്നെയാണ് താന് വരുന്നതെന്നും അതിനാല് ഇത്തരത്തിലൊരു പോരാട്ടത്തിന്റെ മഹത്വം മറ്റാരേക്കാളും തനിക്ക് അറിയാമെന്നും മുട്ടുകുത്തിയുള്ള ഐകദാര്ഢ്യ പ്രകടനത്തിന് താന് തയാറാണെന്നും ഡീ കോക്ക് പറഞ്ഞിരുന്നു.ടീമില് ഉള്പ്പെടുത്തിയാല് മുട്ടുകുത്തിയുള്ള ഐകദാര്ഢ്യ പ്രകടനത്തില് ഡീ കോക്കും പങ്കെടുക്കും. മുട്ടുകുത്തി നില്ക്കാനുള്ള നിര്ദേശം താരങ്ങളെ അവസാന നിമിഷമാണ് അറിയിക്കാന് കഴിഞ്ഞതെന്നും ഇത് അല്പം നേരത്തെ ആക്കേണ്ടിയിരുന്നെന്നും, തുടര്ന്നുണ്ടായ സംഭവങ്ങള് ദൗഭാഗ്യകരമാണെന്നും ദക്ഷിണാഫ്രിക്കന് ക്രിക്കറ്റ് ബോര്ഡും വ്യക്തമാക്കിയതോടെ ടീമിലേക്ക് തിരിച്ചെത്താന് ഡീ കോക്കിന് മുന്നില് തടസങ്ങള് ഒന്നുമില്ല എന്ന് വ്യക്തമായി.